Табигатьнең һәр фасылы матур!
Күрә генә белик бар ямен!
Агачларның сары яфраклары,
Алыштыра чәчәк бәйләмен.
        Салмак кына атлап җиләкле, чәчәкле җәйгә алмашка туган ягыбызга алтын көз якынлаша. Көз елның иң матур вакыты. Агачларда сары яфраклар, кызыл миләшләр һәм татлы алмалар. Менә нинди гүзәл, серле ел фасылы ул-көз. Көз елның иң моңсу вакыты да. Кызыл, алтынсу төсләр көзнең бер үзенчәлеге булып тора. Агачлар, үләннәр үзләренә хас булган төсне алалар. Көз якынлашуга беренче булып каеннар җәйге киемнәрен сала. Урман –кырлар алтын төскә күмелә. Каен урманына гына күз салыйк. Әгәр анда керсәң-кузеңне ала алмыйсын: бөтен җиргә алтын сипкән кебек. Каеннар алтын алкалар таккан, диярсең.Һаваларда моңсу торна тавышлары, төркем-төркем очучы кыр казлары күренә. Алар инде җылы якларга юл тоталар. Иген басулары бушап калган, игеннәр җыеп ындырларга озатылган.
Сары яфрак коела
Көннәр кышка авыша
Кошлар оя калдырып
Җылы якка агыша.
Агачлар яфрак коя,
Бакчалар бушап кала
Сулар боз булып ката,
Кырлар йокыга тала.

